જંગલની જમીનનો નાશ કરીને કરાતા કામો સામે વાંધો ઉઠાવ્યો હતો. એટલું જ નહીં નર્મદાડેમમાં જે વિસ્થાપિતો છે, તેમને હજુ સુધી ન્યાય નથી મળ્યો તેને પહેલાં ન્યાય આપવા માટેની માગણી માટે આ સ્ટેચ્યુના લોકાર્પણ સામે વિરોધ નોંધાવવાની જાહેરાત કરી હતી. બંધ પાળવા માટે અપીલ કરી હતી. તેનો મોટાભાગના વિસ્તારમાં જડબેસલાક અમલ કરાયો હતો. ડાંગમાં વઘઈ, આહવા, સાપુતારા સંપૂર્ણ બંધ રહ્યાં હતાં. અનાવલ, મહુવા અને માંડવીમાં પણ લોકોએ સ્વયંભૂ બંધ પાળ્યો હતો. માગરોળ, ઉમરપાડા, વ્યારા, સોનગઢમાં પણ દુકાનો બંધ રહી હતી. માત્ર વલસાડ જિલ્લામાં નાનાપોંઢા અને નવસારી જિલ્લામાં ચિખલીના કેટલાંક વિસ્તારોમાં દુકાનો ખુલ્લી રહેલી જોવા મળી હતી.